MG frister med skarpt leasingtilbud på MG4 XPower

Drømmer du om sportsvognsydelser til en pris, der ikke sprænger budgettet? MG Motors har netop lanceret et attraktivt privatleasingtilbud på den potente MG4 XPower, som nu kan blive din med en udbetaling på 14.995 kroner og en månedlig ydelse på 2.995 kroner ved 10.000 kilometer årligt.

Eneste aber dabei er, at tilbudet kun gælder lagerbiler.

MG4 XPower er ikke en hvilken som helst elbil. Den er bygget til at levere en kraftfuld og dynamisk køreoplevelse med sine to elektriske motorer – én på forakslen og én på bagakslen – der tilsammen leverer imponerende 435 heste og et drejningsmoment på 600 Nm. Resultatet? En acceleration fra 0 til 100 km/t på blot 3,8 sekunder, hvilket gør den til en af de hurtigste biler i sin klasse.

MG4 Xpower.

Bilen er baseret på MG’s avancerede Modular Scalable Platform (MSP) og er udstyret med et 64 kWh batteri, der giver en rækkevidde på op til 385 WLTP-kilometer. Hurtigopladning understøttes med op til 140 kW DC, så batteriet kan lades fra 10-80 procent på omkring 26 minutter.

Attraktivt leasingtilbud

Med en kontantpris på 259.999 kroner og samlede leasingomkostninger over tre år på 122.815 kroner, svarende til 47 procent af kontantprisen, er leasingtilbuddet særdeles attraktivt.

Normalt anser vi en leasingaftale som fordelagtig, hvis de samlede omkostninger holder sig under 50 procent af bilens kontantpris – og her lever MG4 XPower op til forventningerne.

Læs også vores liste over andre elbiler, der kan leases for mindre end tre tusinde om måneden: 7 elbiler der kan leases for under tre tusinde.

MG frister med skarpt leasingtilbud på MG4 XPower